รัฐบาลไทย-ข่าวทำเนียบรัฐบาล-เลขาธิการ กอศ. "ณรงค์ แผ้วพลสง" เผยอาชีวะเตรียมจัดการศึกษา 4 รูปแบบ รับเปิดเทอม 2563 ผ่านเอกสารตำรา-ทีวี-ออนไลน์-สอนสด (Live) [กระทรวงศึกษาธิการ]
วันพฤหัสบดีที่ 16 เมษายน 2563
เลขาธิการ กอศ. "ณรงค์ แผ้วพลสง" เผยอาชีวะเตรียมจัดการศึกษา 4 รูปแบบ รับเปิดเทอม 2563 ผ่านเอกสารตํารา-ทีวี-ออนไลน์-สอนสด (Live) [กระทรวงศึกษาธิการ]
อาชีวะเตรียมจัดการศึกษา 4 รูปแบบ รับเปิดเทอม 2563 ผ่านเอกสารตํารา-ทีวี-ออนไลน์-สอนสด
(16เมษายน2563)นายณรงค์ แผ้วพลสง เลขาธิการคณะกรรมการการอาชีวศึกษา เปิดเผยถึงการเตรียมความพร้อมการจัดการเรียนของสํานักงานคณะกรรมการการอาชีวศึกษา (สอศ.) ในปีการศึกษา2563ซึ่งเปิดภาคเรียนในวันที่1กรกฎาคม2563ว่าขณะนี้ได้เตรียมการไว้สําหรับผู้เรียนทุกระดับ ทั้งระดับ ปวช. ปวส. และปริญญาตรีสายเทคโนโลยีหรือสายปฏิบัติการ โดยแบ่งเป็น4รูปแบบ ดังนี้
1.จัดการเรียนผ่่านเอกสารตําราเรียน
โดยให้ครูทําการสอนผ่านเอกสาร ตําราเรียน หนังสือเรียน และชีทต่าง ๆ ซึ่งเป็นรูปแบบพื้นฐาน (Basic)ที่ไม่ต้องเตรียมอะไรเพิ่มเติมมาก เนื่องจากมีเอกสารและหนังสือตําราเรียนแจกฟรีอยู่แล้ว ทั้งนี้ การมีปฏิสัมพันธ์กับผู้เรียน อาจแบ่งเป็นกลุ่มย่อยที่มีจํานวนคนไม่มาก สลับกันมาเรียน หรือใช้ช่องทางสื่อสาร เช่น โทรศัพท์Lineข้อความผ่านเครือข่ายออนไลน์ เป็นต้น รวมถึงการให้ครูไปพบผู้เรียนที่บ้านบ้างตามความเหมาะสมของแต่ละสถานศึกษา ซึ่งเป็นรูปแบบที่สามารถดําเนินการได้ทันที
2.จัดการเรียนด้วยระบบการศึกษาทางไกลผ่านดาวเทียม (DLTV)
ถือเป็นการจัดการศึกษาแบบสากล เนื่องจากปัจจุบันผู้เรียนสามารถเข้าถึงช่องทางโทรทัศน์ได้มากกว่า90%แล้ว โดย สอศ.จะจัดเนื้อหาให้ครอบคลุมทุกวิชา ทั้งในภาคทฤษฎีและภาคปฏิบัติ ขณะเดียวกันจะมีการเชื่อมโยงเนื้อหาไปยังช่องทางออนไลน์อื่นเพิ่มเติม เช่นFACEBOOK YOUTUBEให้สามารถดูไปพร้อมกันได้ เพื่อให้เข้าถึงผู้เรียนให้มากที่สุด
3.จัดการเรียนการสอนแบบออนไลน์
ผ่านโปรแกรมฟรีที่ให้บริการ เช่นZoom, Microsoft Teamซึ่งสถานศึกษาอาชีวะหลายแห่งทั้งของรัฐและเอกชน มีระบบและบทเรียนการสอนออนไลน์ที่พร้อมใช้อยู่บ้างแล้ว ก็สามารถดําเนินการต่อเนื่องได้ทันที และจะพัฒนาเพิ่มเติมเพื่อให้สามารถแบ่งปันให้สถานศึกษาอื่น ๆ มาใช้งานร่วมกันได้ตามความเหมาะสม พร้อมทั้งจะผลักดันการเรียนการสอนแบบออนไลน์ในแต่ละสถานศึกษาให้มากขึ้น เพื่อนําไปสู่การเรียนรู้สมัยใหม่ในโลกดิจิทัล ไม่ใช่เฉพาะช่วงวิกฤตCOVID-19เท่านั้น
4.จัดการเรียนผ่านการสอนสด (Live)
ที่ผ่านมาอาชีวะยังขาดแคลนครูหลายสาขา เช่น สาขาช่างอากาศยาน ซึ่งต้องจ้างวิทยากรภายนอกมาสอน ดังนั้น จึงจะใช้โอกาสนี้ให้เกิดประโยชน์โดยถ่ายทอดการสอนของครูและวิทยากรชั้นนําในสาขาที่ขาดแคลน เพื่อให้ผู้เรียนจากวิทยาลัยอื่นได้เรียนไปพร้อม รวมทั้งจะพัฒนาให้สถานศึกษาอาชีวะที่มีความพร้อมเป็นต้นแบบการสอน เช่น วิทยาลัยเทคนิคดอนเมือง เป็นต้นแบบการสอนการบิน เป็นต้น
นอกจากนี้ การจัดการศึกษาระดับอาชีวศึกษา ยังมีความแตกต่างไปจากการศึกษาขั้นพื้นฐาน คือ มีภาคปฏิบัติ หรือฝึกประสบการณ์ หากในช่วงเวลาเปิดเรียนแล้ว ภาคทฤษฎียังไม่สามารถเปิดทําการสอนตามปกติได้ ในส่วนของภาคปฏิบัติยังคงสามารถจัดระเบียบการเข้าใช้ได้ตามปกติ โดยอาจจะแบ่งให้กลุ่มผู้เรียนมีจํานวนน้อยลง และเข้าเรียนตามรอบเวลา ให้สอดคล้องกับจํานวนผู้เรียนและความเหมาะสมของแต่ละสถานศึกษา
เลขาธิการ กอศ. ยังได้กล่าวถึง การเตรียมความพร้อมช่วงนี้จนถึงก่อนเปิดภาคเรียน ว่าในส่วนของการเตรียมการสอนออนไลน์ด้านเนื้อหาและด้านผู้เรียนนั้น มั่นใจว่าไม่มีปัญหา เนื่องจากหลักสูตรมีความพร้อมอยู่แล้ว ส่วนตัวผู้เรียนเองก็คุ้นเคยกับเทคโนโลยีอยู่แล้ว ส่วนที่สําคัญคือการเตรียมครูและพัฒนาเครือข่าย ซึ่งขณะนี้ได้ร่วมกับมหาวิทยาลัยเทคโนโลยีพระจอมเกล้าพระนครเหนือ ตั้งเป้าหมายพัฒนาครูอาชีวศึกษาทั้งของรัฐและเอกชน2เรื่อง คือ1)พัฒนาครูให้คุ้นเคยกับเครื่องมือและการใช้เทคโนโลยีการสอนออนไลน์2)พัฒนาให้ครูใช้วิธีสอนผ่านเครื่องมือและเทคโนโลยีได้อย่างมีประสิทธิภาพ
สําหรับการส่งเสริมการศึกษาของผู้เรียนระหว่างช่วงปิดเทอม สอศ.ได้เตรียมเนื้อหาพัฒนาทักษะในศตวรรษที่21ให้กับผู้เรียนทุกคนฟรีผ่านระบบออนไลน์3ทักษะที่สําคัญ ได้แก่ ทักษะภาษาอังกฤษ ทักษะภาษาจีน และทักษะความเข้าใจและการใช้เทคโนโลยีดิจิทัล (Digital Literacy)ตามนโยบายของนายณัฏฐพล ทีปสุวรรณ รัฐมนตรีว่าการกระทรวงศึกษาธิการ เพื่อเติมเต็มศักยภาพตามความพร้อมของแต่ละคน โดยไม่ได้เป็นการบังคับ แต่พยายามส่งเสริมให้ผู้เรียนได้เข้าถึงความรู้เหล่านี้ ตลอดจนเปิดให้บริการแก่ประชาชนทั่วไปที่สนใจต่อไปด้วย